AQSh prezidenti Donald Tramp irqchilikka qarshi namoyishlar davom etayotgan Sietl shahrini ichki terrorchilar egallab olganligini bildirdi. U bu haqda o‘zining Twitter sahifasida yozdi. Foto: Lindsey Wasson / Reuters "Radikal so‘l demokratlar boshqarayotgan Sietlni ichki terrorchilar egallab oldi", - deb yozdi Tramp va barchani qonunga rioya qilishga chaqirdi. Oq uy rahbari shuningdek, mahalliy hokimiyatning tartibsizliklarga qarshi harakatini tanqid qildi. U namoyishlar qatnashchilari Vashington shtati gubernatori Jyey Insli va Sietl meri Jyenni Derkan ustidan "kulishayotganini" ta’kidladi. "O‘z shahringizni hoziroq qaytarib oling. Bu dahshatli anarxiyachilarni zudlik bilan to‘xtatish kerak ", - deya chaqiriq bilan chiqdi Tramp mahalliy hokimiyatga. Eslatib o‘tamiz, may oyi oxirida Minneapolis shahrida afroamerikalik Jorj Floyd politsiya tomonidan hibsga olish chog‘ida halok bo‘lganidan so‘ng AQShda tartibsizliklar boshlanib ketdi.